Avatar (elokuva)

**Avatar** on James Cameronin käsikirjoittama ja ohjaama tieteiselokuva, jonka maailmanlaajuinen julkaisupäivä on 18. joulukuuta 2009. Elokuva on ''Avatar''-elokuvasarjan ensimmäinen osa.

Avatarin odotettiin aluksi menestyvän huonosti elokuvamarkkinoilla, mutta tekijöidensä yllätykseksi siitä tuli kaikkien aikojen tuottoisin elokuva ohittaen jopa Titanic-elokuvan 25. tammikuuta 2010. Kun inflaatio otetaan huomioon, Avatar on kaikista elokuvista toiseksi tuottoisin (kaikista tuottoisin elokuva on vuonna 1939 julkaistu Tuulen Viemää). Avatarin budjetti oli 237 miljoonaa dollaria, ja elokuva tuotti markkinoilla kaikkiaan 2,7 miljardia dollaria. 

Alun perin Avatarin tuli saada ensi-iltansa jo 22. toukokuuta 2009. Ensi-iltaa kuitenkin lykättiin puolella vuodella, sillä tarkoituksena oli antaa elokuvan jälkituotannolle lisäaikaa ja odottaa, että elokuvateattereihin saadaan asennettua 3D-valmius. 

Elokuvan nimi tulee jumalan ruumiillistumaa tarkoittavasta hindulaisesta käsitteestä ''avatar'', jolla elokuvassa viitataan ihmismielen siirtämistä toiseen kehoon teknologian avulla.

Koska Avatar sai paljon suosiota, Cameron allekirjoitti sopimuksen 20th Century Foxin kanssa neljästä tulevasta elokuvan jatko-osasta. Ensimmäinen jatko-osa on **, joka sai ensi-iltansa 16. joulukuuta 2022. Kolmas elokuva, *,* sai ensi-iltansa 19. joulukuuta 2025. *[[Avatar 4|Avatar 4:n]]* ja *Avatar 5*:n julkaisuajankohdiksi on suunniteltu joulukuu 2029 ja joulukuuta 2031.

## Juoni
On vuosi 2154. RDA-yhtiö louhii arvokasta älymetallimineraalia Pandoralla, joka on Alfa Centaurin tähtijärjestelmässä sijaitseva kuu. Pandora on Maan kaltainen, mutta sen ilmakehä on myrkyllinen ihmisille. Kuuta asuttaa kuitenkin na’vi-kansa. Na'vit ovat piirteiltään kolmimetrisiä, sini-ihoisia ja älykkäitä humanoideja. He elävät sovussa luonnon kanssa ja palvovat Eywa-nimistä äitijumalatarta. Heidän teknologiansa on ihmisiin verrattuna alkukantaista: he valmistavat rakennuksensa puusta ja käyttävät aseinaan keihäitä, veitsiä ja jousia, jotka on valmistettu kivestä tai puusta.

Saadakseen tietoa Pandoran biosfääristä ja na’veista tieteilijät kehittävät avatareja, jotka ovat na’vi- ja ihmis-DNA:n avulla tehtyjä kehoja. Kutakin avataria voi mentaalisen linkin kautta ohjata ainoastaan se ihminen, jonka DNA:ta on käytetty avatarin luomiseen. Alaruumistaan halvaantunut entinen merijalkaväen sotilas Jake Sully toimii sijaisena ryöstössä tapetulle kaksoisveljelleen, joka oli tutkija ja koulutettu avatar-kehon ohjaajaksi. Avatar-ohjelman johtaja, tri Grace Augustine, ei usko Sullyn olevan tarpeeksi pätevä veljensä sijaiseksi ja määrää hänet toimimaan tutkijoiden henkivartijana Pandoran tutkimuksessa. Jaken avatarin suojellessa Gracen ja kasvitieteilijä Norm Spellmanin avatareja näiden kerätessä tietoa ja biologisia näytteitä Pandoran metsistä, hänen kimppuunsa hyökkää aggressiivinen petoeläin, Thanator. Henkensä edestä pakeneva Jake joutuu eroon muusta ryhmästä ja eksyy metsään, jossa naispuolinen na’vi nimeltä Neytiri törmää Jakeen ja pelastaa tämän metsän petoeläimiltä. Myöhemmin Neytiri näkee jumalatar Eywan lähettämiä enteitä Jaken kohtalosta ja päättää viedä tämän klaaninsa asumukseen, Kotipuuhun. Siellä Jake tapaa Neytirin isän, klaanipäällikkö Eytukanin. Klaanin hengellinen johtaja ja Neytirin äiti, Mo’at, määrää tyttärensä opettamaan ”soturiunikävelijälle” heidän tapansa.

RDA:n yksityisten turvajoukkojen, Sec-Opsin, päällikkö, eversti Miles Quaritch lupaa, että RDA palauttaa Jaken kävelykyvyn vastineeksi siitä, että tämä kerää heille tietoja na’veista. He tarvitsevat kipeästi tietoja, sillä suurin älymetalliesiintymä, säteeltään satoja kilometrejä, sattuu sijaitsemaan juuri Kotipuun alla. Kun tohtori Grace kuulee Jaken keräävän avatarillaan tietoja Quaritchille, hän siirtää itsensä, Jaken ja Normin syrjäiselle tutkimusasemalle. Kuluu kolme kuukautta, minkä aikana Jake lähentyy Neytirin ja tämän kansan omaticayojen kanssa. Jake otetaan heimon jäseneksi, ja he Neytirin kanssa valitsevat toisensa puolisoikseen. Jake paljastaa muuttaneensa mieltään RDA:n suhteen, kun hän yrittää lamauttaa na’vien pyhää paikkaa uhkaavan puskutraktorin. Quaritch näyttää RDA:n siirtokunnan johtajalle, Parker Selfridgelle, videokuvaa puskutraktorin kimppuun hyökänneestä Jakesta sekä tämän tekemän videopäiväkirjamerkinnän, jossa hän myöntää, etteivät na’vit koskaan jätä Kotipuuta. Selfridge käskee Quaritchia tuhoamaan Kotipuun.

Grace yrittää kertoa Selfridgelle, että Kotipuun tuhoaminen voisi vaikuttaa Pandoran kasviperäiseen hermoverkostoon, johon kaikki planeetan eliöt ovat yhteydessä. Siitä huolimatta Selfridge antaa Jakelle ja Gracelle vain yhden tunnin aikaa taivutella na’vit pakenemaan Kotipuusta. Kun Jake paljastaa alkuperäisen tehtävänsä, Neytiri syyttää häntä koko heimon pettämisestä, ja na’vit ottavat Jaken ja Gracen avatarit vangeiksi. Quaritchin joukot tuhoavat Kotipuun ja tappavat Neytirin isän, Eytukanin, sekä monia muita na’veja. Mo’at vapauttaa Jaken ja Gracen, mutta samalla heidät kytketään irti avatar-kehoistaan. He heräävät jälleen RDA:n päämajassa ja joutuvat vangeiksi. Quaritchin julmista tavoista tarpeeksensa saanut lentäjä Trudy Chacón vapauttaa ja vie heidät takaisin ulkotutkimusasemalla sijaitsevalle avatar-linkille. Heidän paetessaan Quaritch ampuu Gracea, joka uhkaa menettää henkensä.

Na’vit pystyvät linkittymään mentaalisesti joidenkin eläinten kanssa. Saadakseen na’vien luottamuksen takaisin Jake ottaa riskin ja linkittyy lentoliskoa muistuttavan saalistajan kanssa. Saalistaja on lajiltaan toruk, jonka yksilöitä on na’vien koko historiassa kesytetty ainoastaan viidesti. Jake löytää Kotipuusta paenneet nav’it pyhän *Sielujen puun* luota ja rukoilee Mo’atia pelastamaan Gracen. Klaani yrittää siirtää Gracen ihmiskehosta Sielujen puun avulla tämän avatar-kehoon, mutta Grace ehtii menehtyä vammoihinsa. Omaticaya-heimon uuden päällikön, Tsu’teyn, avulla Jake värvää tuhansittain sotilaita naapuriheimoista. Ennen taistelun alkamista Jake pyytää Sielujen puun hermoyhteyksien kautta jumalatar Eywaa auttamaan na’veja. Quaritch huomaa na’vien liikehdinnän ja taivuttelee Selfridgen järjestämään ennaltaehkäisevän iskun Sielujen puuta vastaan, sillä hän uskoo puun tuhoutumisen lannistavan na’vit. Selfridge ei enää haluaisi käydä taistelua mutta päättää olla vaiti.

Na’vit taistelevat Quaritchin joukkoja vastaan mutta kärsivät suuria tappioita. Kun kaikki alkaa näyttää toivottomalta, Pandoran eläimet liittyvät mukaan taisteluun ja päihittävät ihmiset. Neytirin mukaan Eywa on vastannut Jaken pyyntöön. Jake tuhoaa pommittajaksi muutetun sukkulan ennen kuin se ehtii päästä Sielujen puun luokse, mutta Quaritch ehtii paeta aluksesta ennen sen tuhoutumista ja sonnustautuu AMP-pukuun. Hän törmää avatar-linkkiyksikköön sekä siellä olevaan Jaken avatariin ja tuhoaa yksikön, niin että Jake joutuu sen seurauksena alttiiksi Pandoran myrkylliselle ilmalle. Neytiri tappaa Quaritchin ja ehtii pelastamaan Jaken ajoissa. Kun Neytiri näkee Jaken ihmiskehon ensimmäistä kertaa, he vahvistavat rakkautensa toisiaan kohtaan.

Lukuunottamatta Jakea, Normia, Maxia ja monia muita tieteentekijöitä kaikki ihmiset karkotetaan Pandoralta. Jaken nähdään pitävän yllään omaticaya-heimon johtajan arvomerkkiä. Heimo suorittaa Eywalle omistetun rituaalin, joka siirtää Jaken ihmiskehosta avatariinsa pysyvästi.

## Näyttelijät

## Käsikirjoituksen yksityiskohdat

James Cameron aloitti Avatarin työstämisen jo vuonna 1994, kun hän alkoi kirjoittamaan elokuvan käsikirjoitusta. Cameron kertoo, että Avatarin 114-sivuisen käsikirjoituksen inspiraationa on toiminut jokainen hänen lapsena lukemansa scifi-kirja.

### Roolijako
*Sam Worthington näyttelee Jake Sullya. Cameron valitsi hänet etsittyään lupaavia mutta vielä melko tuntemattomia nuoria näyttelijöitä rooliin, jotta budjettiin ei tulisi lisäkuluja. Worthington koe-esiintyi ennen roolivalintaa kahdesti. Cameron päätteli, että Worthington olisi ”valmis mihin tahansa antaen hahmolleen aitoa luonnetta. Hän on sellainen tyyppi, jonka kanssa voisit ottaa oluen. Elokuvassa hänestä lopulta tulee johtaja, joka muuttaa maailman”. Worthington on suostunut Avatar-elokuvan mahdollisiin jatko-osiin.

* Sigourney Weaver näyttelee tohtori Grace Augustinea, kasvitieteilijää, joka ohjaa Jake Sullya. Rooliaan varten Weaver värjäsi hiuksensa punaisiksi. Yhdessä tuotannon vaiheessa Weaverin hahmon nimi oli Shipley. Weaverin mukaan hahmo muistuttaa Cameronia, koska he ”molemmat ovat hyvin motivoituneita ja idealistisia”.

* Michelle Rodriguez näyttelee Trudy Chaconaa, eläkkeelle jäänyttä laivaston lentäjää. Cameron halusi Rodriguezin rooliin nähtyään hänet elokuvassa *[[Girlfight]]*.

* Giovanni Ribisi näyttelee hallituksen sihteeri Parker Selfridgea.

* Joel David Moore näyttelee Norm Spellmania, biologia, joka tutkii kasveja ja luonnon elämää.

* Stephen Lang näyttelee eversti Miles Quaritchia, elokuvan antagonistia. Lang oli koe-esiintynyt Cameronin *[[Aliens – paluu]]* -elokuvaa varten mutta ei ollut tuolloin saanut roolia. Cameron muisti näyttelijän, ja tällä kertaa palkkasi hänet.

* Dileep Rao näyttelee tri Max Patelia, tiedemiestä, joka työskentelee Avatar-projektissa.

* Matt Gerald näyttelee alikersantti Lyle Wainfleetia, elokuvan toista antagonistia.

### Pandora-planeetan luonto
* Banshee (*ikran*) on lentoliskon kaltainen vuoriston henkiolento, jonka avulla na'vit voivat lentää. Voimakkaat siiveniskut sallivat rintalastan vahvat lihakset.yvinkehittyneet. Henkiolennon kanssa yhdistyminen on vaarallista ja vaatii na'vi-metsästäjiltä erityisen seremonian. Henkiolento sitoutuu elinikänään vain yhteen na'viin.

* Direhorse (pa’li) on hevosen kaltainen olento, jolla on kuusi jalkaa, pitkä kaula, pieni pää sekä kova ja karvaton iho. Sillä on raitoja sekä joustavia hiilikuitukäsiä niskan ja pään alueella.

* Hammerhead (t*itanothere*) on suurikokoinen, laiduntava sarvikuonon kaltainen olento, joka elää pienissä laumoissa. Se on jonkin verran sosiaalinen, mutta myös hierarkkinen ja reviiriään puolustava eli territoriaalinen. Suuttuneena titanothere syöksyy päin mahdollista uhkaa, mikä pelästyttää jokaisen pandoralaisen olennon pakoon.

* Thanator (*palulukan*) on kaikista Pandoran petoeläimistä pelätyin olento, joka käyttää puolustautuakseen sen leveää, panssaroitua häntää. Rustomaiset ”lautaset” sen kaulan ympärillä voivat väristä ilmaistakseen mahdollista uhkaa tai paikantamisen välineenä. Sen niskan liike ja leuan isku ovat yhtä nopeita kuin kameran suljin.

* Viperwolf (*nantang*) on olento, joka kulkee kuudella jalalla ja jolla on vahva keho. Viperwolf matkustaa pitkiä matkoja etsiessään saalista. Aivomassansa sekä kehonsa painon suhde kertoo korkeasta tiedonkäsittely-, kuviontunnistus- ja kommunikaatiokyvyistä.

* Kotipuu (*Kelutral*) on suuri puu, joka toimii na'vin klaanin jäsenien asuinpaikkana. Puussa on luonnollisia käytäviä ja koloja, joissa na'vit voivat oleskella ja elää. He myös pitävät puun avulla yhteyttä jumalatar Eywaan. Kuten monet pyhät paikat Pandoralla, Kotipuu on suuren älymetallivarannon päällä. Kotipuu on yli 150 metriä korkea ja halkaisijaltaan noin 30 metriä.

* Great Leonopteryx (*toruk*) on taivaan suurin peto-olento. Sen ratsastaja on kunnioitettu klaanin jäsen, nimeltään *Toruk macto*, Viimeisen Varjon Ratsastaja. Vain viisi na'via ennen Jake Sullya on onnistunut ratsastamaan torukilla.

### Efektit eli erikoistehosteet
Cameron palkkasi uusiseelantilaisen tehostetalon Weta Digital luomaan ja kehittämään Pandoran maailmaa, eläimiä, luontoa sekä na'vi-hahmoja. Yritys tuli kuuluisaksi *[[Taru sormusten herrasta (elokuvatrilogia)|Taru sormusten herrasta]]* -elokuvatrilogian efektien myötä. Myös Avatarin tietokonemallinnuksista jopa 95&thinsp;% on sen tuotantoa. Elokuvaa varten kehitettiin monia ohjelmistoja ja paljon uutta tekniikkaa. Avatarin tekoon oli kolmen vuoden ajan hyödynnetty muun muassa viisi maailman supertietokonetta.

### Teemat
Cameron sanoi San Diegon Comic-Conissa, kansainvälisessä sarjakuvatapahtumassa, haluavansa tehdä elokuvan, jossa on teelusikallinen sokeria, toimintaa, jännitystä ja kaikkea, mikä hänet itsensä saa syttymään, mutta joka saa katsojan myös ajattelemaan luontoa ja ympäristöä.

## Julkaisu
### Markkinointi
Ensimmäinen promootiokuva elokuvasta julkaistiin 1. elokuuta 2009. Empire-lehti julkaisi yksinoikeudella kuvia elokuvasta vuoden 2009 lokakuussa.

### Tuotto
Avatar on yksi maailman tuottoisimpia elokuvia. Se tuotti Yhdysvalloissa ensi-iltapäivänään 10. joulukuuta 2009 noin 27 miljoonaa dollaria, joista 3,5 miljoonaa tuli keskiyön näytöksistä. Tammikuun 25. päivään mennessä se ohitti Titanicin maailman tuottoisimpana elokuvana, ja helmikuun alussa se ohitti Titanicin myös Yhdysvaltojen lipputuloissa. Kaikkiaan Avatar tuotti elokuvateattereissa runsaat 2,7 miljardia dollaria lipputuloja, joista Yhdysvaltojen osuus oli vajaa 750 miljoonaa dollaria.

Elokuva  ohitti väliaikaisesti Avatarin tuottoisimpien elokuvien listalla heinäkuussa 2019. Avatar kuitenkin nousi jälleen tuottoisimmaksi maaliskuussa 2021 uudelleenjulkaisun myötä.

Ennen ensi-iltaa Avatarin odotettiin olevan elokuvateattereissa suuri pettymys, kuten Cameronin edellisen elokuvan Titanicinkin odotettiin olevan. Avatarin arveltiin tuottavan avausviikonloppunaan noin 70 miljoonaa dollaria. Analyytikot myös arvioivat, että Avatar saisi lipputuloja jo sen 3D-ominaisuutensa takia, sillä muutkin samoihin aikoihin julkaistut 3D-elokuvat olivat tuottaneet hyvin.

### Soundtrack

Elokuvan musiikin sävelsi James Horner. Tunnuskappaleen laulaa englantilainen laulaja-lauluntekijä Leona Lewis. 

### Palkinnot ja ehdokkuudet
Avatar sai neljä ehdokkuutta vuotuisessa Golden Globe -gaalassa kategorioissa ”Best Motion Picture”, ”Best Director”, ”Best Original Score" sekä "Best Original Song", joista elokuva voitti parhaan ohjaajan palkinnon ja parhaan draamaelokuvan palkinnon.

Avatar on voittanut New York Online Film Critics -yhdistyksen palkinnon parhaasta elokuvasta.

Elokuva oli myös ehdolla parhaan elokuvan Oscar-palkinnon saajaksi muun muassa sen pidettyä Oscar-palkintoraadin jäsenille näytöksen. Elokuva oli ehdolla yhdeksässä kategoriassa, ja se sai Oscar-gaalassa 2010 kolme Oscar-palkintoa.

### [[Oscar]]it
* Paras lavastus
* Paras kuvaus
* Parhaat erikoistehosteet

Ehdokkuudet
* Paras elokuva
* Paras ohjaus
* Paras leikkaus
* Paras musiikki
* Paras äänitys
* Parhaat äänitehosteet

### [[Golden Globe]]
* Paras draamaelokuva
* Paras ohjaus

Ehdokkuudet
* Paras musiikki (James Horner)
* Paras elokuvakappale (Leona Lewis: I See You)

## DVD ja Blu-ray
Avatar-elokuvan julkaisu DVD:llä ja Blu-rayllä on tehnyt myyntihistoriaa. Kun elokuva pääsi DVD- ja Blu-ray-markkinoille 22.4.2010, sai se 20th Century Foxin mukaan myytyä neljän ensimmäisen päivän aikana yli 6,7 miljoonaa levyä, joista noin 4 miljoonaa kappaletta myytiin DVD:tä ja loput noin kaksi miljoonaa kappaletta Blu-rayta. Oltuaan kolme viikkoa myynnissä Avatar teki jälleen uuden ennätyksen, kun se sai myytyä niin lyhyessä ajassa 19,7 miljoonaa Blu-ray- ja DVD-levyä.

20th Century Fox on kertonut netonneensa Avatarin DVD- ja Blu-ray-myynnistä yli 130 miljoonaa dollaria, mikä on kaikkien aikojen myyntiennätys, jota ennen ennätyksen oli tehnyt vuonna 2008 ilmestynyt Yön ritari.

## Arvosteluja
Avatar sai Pohjois-Amerikassa paljon positiivista palautetta. Elokuva oli esimerkiksi saanut arvosteluja kokoavalla *[[Rotten Tomatoes]] -*sivustolla joulukuussa 2009 Fresh-hyväksynnän noin 83 % annetuista 191 katsoja-arvosteluista ja 94 % annetuista kriitikoiden arvosteluista. Yhdysvalloissa elokuvaa on myös arvosteltu sen edustavan Amerikan- ja armeijanvastaisuutta sekä hippityylistä maailmankatsomusta.

Iltalehden anonyymi elokuva-arvostelija toteaa arvostelussaan (17.12.2009): ”Avatarin parissa on helppo viihtyä jättikankaalla ja huippuäänellä varustetussa 3D-teatterissa. Mutta yhtä helposti sen myös unohtaa. Teknisesti loistava elokuva paljastuu sisällöltään latteaksi kierrätyskamaksi.” Hän antoi elokuvalle kaksi tähteä.

Elitistin elokuva-arvostelija Ilja Rautsi kehuu arvostelussaan (16.12.2009) elokuvaa visuaalisesti näyttäväksi mutta draamaltaan ontuvaksi ja sisällöltään kliseiseksi: ”Mitä uutta Avatarissa sitten on? Näytönsäästäjältä ensihämmästyksen jälkeen näyttävien hehkuvien kasvillisuustaustojen ja tavallisista tempuista riisutun kolmiulotteisuusefektin ohella ei paljoa. Cameron ei käytä 3D:tä kikkana, vaan luo sillä paikoin näyttäviä syvyyseroja ja tilantuntua. 3D‑efekti myös tekee kuvasta pehmeämpää, joten koneesta loihditut na'vi ‑hahmot sulautuvat luontevammin ihmisten sekaan. Silti kaikesta puuttuu se käsin kosketeltavan, eletyn todellisuuden tuntu, joka mahdollistaa uppoutumisen fantastisiin maailmoihin.” Hän antoi elokuvalle arvosanaksi 2,5.

MTV3:n kriitikko Outi Heiskanen antaa elokuvalle kuitenkin positiivisen arvion ja sanoo arvostelussaan (18.12.2009), että elokuvasta on poissa aiemmin 3D:hen liitetty halpahintaisuus. Hän kirjoittaa: "Esineitä ei esimerkiksi Avatarissa singota yleisön suuntaan itsetarkoituksellisesti, vaan syvyysvaikutelma on valjastettu palvelemaan normaaleja kohtauksia ja tilanteita. Jos et ole koskaan aikaisemmin nähnyt ainuttakaan 3D-elokuvaa, Avatarilla on hyvä aloittaa. Lopun pitkitettyä taistelujaksoa lukuun ottamatta Avatar on täysosuma. Se tulee muuttamaan käsityksemme paitsi kolmiulotteisen elokuvan tulevaisuudesta, myös mainstream-elokuvan uudesta, uljaasta huomisesta.”

## Terveydelliset vaikutukset
Joulukuussa 2009 Avatarin eräässä 3D-näytöksessä elokuvan visuaaliset efektit saivat monet yleisön jäsenet voimaan pahoin. Yksi katsojista kommentoi Daily Mailin toimittajalle: ”I definitely would not eat before seeing the film.”

## Lähteet

## Aiheesta muualla

* Virallinen kotisivu 
* Avatar Wiki